पुणेकरांनो काळजी घ्या! डोळ्याच्या साथीचे रोज ५०० पेक्षा जास्त रूग्ण, अशी घ्या काळजी..

पुणे : सध्या राज्यात डोळे येण्याच्या साथीच्या रूग्णांत मोठी वाढ होत आहे. पुणे शहरातही आता डोळ्याच्या साथीचे रोज ५०० पेक्षा जास्त रूग्ण आढळत आहेत. पुणे महापालिकेच्या हद्दीत आतापर्यंत ११ हजारांहून अधिक रूग्ण आढळले आहेत. त्यामुळे पुणेकरांनो काळजी घ्या!

पुणे महापालिकेच्या हद्दीत सोमवारी ५७१ रूग्ण आढळले आहेत. शालेय मुलांमध्ये संसर्गाचे प्रमाण अधिक आहे. त्यामुळे महापालिकेकडून शाळांमध्ये जाऊन विद्यार्थ्यांची तपासणी केली जात आहे. आरोग्य विभागाने सोमवारपर्यंत एकूण ११ हजार ७९४ रूग्णांची नोंद केली आहे.